# Michael Dunn

Michael Dunn, de nom real Gary Neil Miller (Shattuck, Oklahoma, Estats Units, 20 d'octubre de 1934 − Londres, Regne Unit, 29 d'agost de 1973) va ser un actor i cantant estatunidenc. És conegut pel seu paper del Doctor Miguelito Loveless, el dolent recurrent de la sèrie The Wild Wild West.

## Biografia

Té cinc anys quan els seus pares s'assabenten que pateix nanisme (d'adult, mesura 1 metre 19), cosa que no li impedeix continuar una escolaritat normal. El 1953, entra a la Universitat de Michigan, però un accident a la cama el força a abandonar. Marxa llavors a la Universitat de Florida on es gradua el 1958. Treballant com a cantant en bars per pagar els seus estudis, descobreix la seva vocació d'actor.
Després de diversos petits oficis, marxa a Nova York. Treballa al teatre a Broadway, on és nominat al Tony Award per a un paper a The Ballad of the Sad Cafe d'Edward Albee. Té papers en sèries de televisió i en el cinema, i és de nou nominat, aquesta vegada als Oscars pel seu paper de narrador a El vaixell dels bojos (Ship of Fools, 1965). Entre 1965 i 1968, interpreta el paper del doctor Miguelito Loveless en deu episodis de la sèrie The Wild Wild West. El 1968, treballa al costat d'Elizabeth Taylor a Boom! i el 1970, Jane Birkin li dona la rèplica a Trop petit mon ami.
Malalt d'insuficiència pulmonar, tractat per a una artritis amb l'ajuda de barbitúrics, mor als 38 anys, a Anglaterra on havia anat per a un rodatge.

## Filmografia

* 1962: Without Each Other, de Saul Swimmer
* 1964: Arrest and Trial (sèrie TV)
** The Revenge of the Worm, de Charles S. Dubin (1964)
* 1964: East Side/West Side (sèrie TV)
** Here Today (1964)
* 1965: El vaixell dels bojos (Ship of Fools), de Stanley Kramer
* 1965: Superagent 86 (Get Smart), de Mel Brooks i Buck Henry (sèrie TV)
** Mr Big, de Howard Morris (1965)
* 1965 a 1968: The Wild Wild West, de Michael Garrison (sèrie TV)
* 1965: Burke's Law, d'Ivan Goff, Ernest Kinoy i Ben Roberts (sèrie TV)
** The Prisoners of Mr. Sin (1965)
* 1966: Run for Your Life, de Roy Huggins (sèrie TV)
** The Dark Beyond the Door (1966)
* 1966: You're a Big Boy Now, de Francis Ford Coppola
* 1967: Voyage to the Bottom of the Sea (sèrie TV)
** The Wax-Men, de Harmon Jones (1967)
* 1967: The Monroes (sèrie TV)
** Ghosts of Paradox (1967)
* 1968: Madigan, de Don Siegel
* 1968: No Way to Treat a Lady, de Jack Smight
* 1968: Boom, de Joseph Losey
* 1968: Star Trek, de Gene Roddenberry (sèrie TV)
* 1968: Kampf um Rom, de Robert Siodmak
* 1969: Justine, de George Cukor
* 1970: Trop petit mon ami, d'Eddy Matalon
* 1970: Bonanza, de Fred Hamilton (sèrie TV)
** It's a Small World, de Michael Landon (1970)
* 1971: Murders in the Rue Morgue, de Gordon Hessler
* 1972: Night Gallery (sèrie TV)
** The Sins of the Fathers, de Jeannot Szwarc (1972)
* 1972: Goodnight, My Love, de Peter Hyams (TV)
* 1973: The Werewolf of Washington, de Milton Moses Ginsberg
* 1974: Terror! Il castello delle donne maledette, de Robert Oliver
* 1974: La Loba y la Paloma, de Gonzalo Suárez
* 1974: Les mutacions (The Freakmaker), de Jack Cardiff
* 1974: L'abdicació (The Abdication), d'Anthony Harvey
* 2005: Ce Nain que je ne saurais voir: de Christophe Bier amb Jean-Yves Thual

## Premis i nominacions
### Nominacions

* 1966: Oscar al millor actor secundari per El vaixell dels bojos

## Referències

* ↑ «biografia de Michael Dunn». The New York Times.
* ↑ «filmografia de Michael Dunn». The New York Times.